கேள்வி: சிவாஜி கணேசன் - இளமைப் பருவம் பற்றி நீங்கள் என்ன அறிந்துள்ளீர்கள்?
பதில்: சிவாஜி கணேசன் அவர்கள், சின்னையா மன்றாயருக்கும், ராஜாமணி அம்மாளுக்கும் 4 ஆவது மகனாக விழுப்புரத்தில் 1928 ஆம் ஆண்டு அக்டோபர் 1 ஆம் தேதி பிறந்தார். சிவாஜி கணேசனின் பூர்வீகம் தஞ்சாவூர் மாவட்டத்தில் உள்ள வேட்டைத்திடல் என்ற கிராமம். ராஜாமணி அம்மாளின் பூர்வீகம் விழுப்புரம். அங்குதான் 1928 இல் சிவாஜிகணேசன் பிறந்தார். சிவாஜியின் தந்தை சின்னையா மன்றாயர் இரயில்வே துறையில் பணியாற்றிக் கொண்டிருந்தார் மேலும் அவர் சுதந்திரப் போராட்டத்தில் ஈடுபாடு கொண்டவர். ஒருமுறை வெள்ளைக்கார சிப்பாய்கள் செல்லும் இரயிலுக்கு சின்னையா வெடி வைத்ததற்காக அவருக்கு ஆங்கிலேய அரசால் 7 வருடம் சிறை தண்டனை வழங்கப்பட்டது. சின்னையா மன்றாயர் கைது செய்யப்பட்ட அதே நாளில்தான் சிவாஜி பிறந்தார். கணவர் சிறை சென்று விட்டதால் ராஜாமணி அம்மாள், பால் வியாபாரம் செய்து குடும்பத்தை காப்பாற்றினார். சிவாஜிக்கு 4 வயதாக இருக்கும் போது சின்னையா மன்றாயர் நன்னடத்தைக்காக, 7 வருட தண்டனை 4 ஆண்டு தண்டனையாகக் குறைக்கப்பட்டு, விடுதலை செய்யப்பட்டார். பிறகு சிவாஜியின் குடும்பம் திருச்சி உள்ள சங்கிலியாண்டபுரம் என்ற இடத்திற்கு குடியேறியது.
கேள்வி: சிவாஜி கணேசன் - மேடை நாடக வாழ்க்கை குறித்து விரிவாக சொல்லுங்கள்.
பதில்: சிறுவயதில் வீரபாண்டிய கட்டபொம்மன் நாடகத்தைப் பார்க்க தந்தையுடன் சென்றபோது தானும் நடிகனாக வேண்டும். கட்டபொம்மனாக நடிக்க வேண்டும் என்ற எண்ணம், சிவாஜி கணேசன் மனதில் ஆழமாகப் பதிந்தது. நடிப்பின் மீது எற்பட்ட ஈர்ப்பின் காரணமாக தனது ஏழு வயதில் பெற்றோருக்கு தெரியாமல் திருச்சி முகாமிட்டு இருந்த மதுரை ஸ்ரீபாலகான சபா என்ற நாடகக்குழுவில் சேர்ந்தார். அந்த நாடகக் குழுவில் இருந்த சின்ன பொன்னுசாமி படையாச்சி என்பவர் தான் சிவாஜி கணேசனுக்கு நடிப்புப் பயிற்சி அளித்தார். ஏழு வயது சிறுவனாக சிவாஜி கணேசன் நடித்த முதல் மேடை நாடகம் ராமாயணம் அதில் அவர் போட்ட வேடம் சீதை. ஆரம்பத்தில் பெண் வேடங்களில் நடித்த இவருக்கு பிறகு பரதன் (இராமாயணம்), சூர்ப்பனகை, இந்திரஜித் என பல வேடங்களில் நடிக்கும் வாய்ப்பு கிடைத்தது. சிறுவனாக நாடகங்களில் நடித்த போதே, மாறுபட்ட வேடங்களில் நடிக்கும் ஆற்றலைப் பெற்ற்றிருந்தார். திராவிட கழக மாநாட்டில் (1946), பேரறிஞர் அண்ணா எழுதிய சந்திரமோகன் அல்லது சிவாஜி கண்ட இந்து இராஜ்யம் என்ற நாடகத்தில் சிவாஜி (பேரரசர்)யாக நடித்த கணேசனின் நடிப்புத்திறனை மெச்சிய ஈ. வெ. ராமசாமி, அவரை 'சிவாஜி' கணேசன் என்று அழைத்தார். அன்றிலிருந்து அந்த பெயரே நிலைத்தது.
கேள்வி: சிவாஜி கணேசன் - இல்லற வாழ்க்கை பற்றி நீங்கள் என்ன அறிந்துள்ளீர்கள்?
பதில்: பராசக்தி (1952 திரைப்படம்) நடித்துக் கொண்டிருந்தபோதே, சிவாஜி கணேசனுக்குத் திருமணம் நடந்து விட்டது. தனது உறவுக்கார பெண்ணான கமலா என்பவரை 1952 ஆம் ஆண்டு மே 1 ஆம் தேதி மணந்தார். பெரியவர்களால் முடிவு செய்யப்பட்ட இத்திருமணம், சுவாமிமலை சீர்திருத்த முறைப்படி திருக்குறள் பாடப்பட்டு எளிமையாக நடந்தது. இவர்களது மகன்கள் இராம்குமார், பிரபு (நடிகர்) மற்றும் மகள்கள் சாந்தி, தேன்மொழி ஆகியோர் ஆவர். சிவாஜிகணேசன் கூட்டுக் குடும்ப வாழ்க்கையில் ஆர்வம் கொண்டவர். எனவே தனது பெற்றோர், தம்பி வி .சி. சண்முகம் மற்றும் அண்ணன் வி .சி. தங்கவேலு ஆகியோரின் குடும்பத்துடன் கூட்டுக்குடும்பமாக வாழ்ந்தார். இவரின் மகன் பிரபு (நடிகர்) புகழ் பெற்ற தமிழ்த் திரைப்பட நடிகர் ஆவார். 1982 ஆம் ஆண்டு வெளிவந்த ''சங்கிலி'' என்ற திரைப்படத்தின் மூலம் அறிமுகமானார் மேலும் சிவாஜியின் பேரனும் பிரபு (நடிகர்) மகனுமான விக்ரம் பிரபு 2011 ஆம் ஆண்டு கும்கி (திரைப்படம்) என்ற திரைப்படத்தின் மூலம் அறிமுகமானார் என்பது குறிப்பிடத்தக்கது.
கேள்வி: சிவாஜி கணேசன் - நிதியுதவி என்பது என்ன?
பதில்: கல்வி கூடங்கள் கட்டுவதற்கும், இயற்கை சீற்றங்களின் போதும் போர், கால சமயங்களிலும் பல நிதி உதவிகளை சிவாஜி கணேசன் செய்துள்ளார். 1959ல் மதிய உணவு திட்டத்திற்கு அன்றைய பாரத பிரதமர் ஜவஹர்லால் நேரு அவர்களிடம் ரூபாய் ஒரு லட்சம் (இன்றைய மதிப்பில் ஒரு கோடி) வழங்கியுள்ளார். அது மட்டுமின்றி , 1961ல் தாம்பரத்தில் காசநோய் மருத்துவமனை கட்டுவதற்காக ரூபாய் ஒரு லட்சம் வழங்கி உள்ளார். 1960ல் பெருவெள்ளம் சென்னையை சூழ்ந்தபோது காமராஜர் முன்னிலையில் 1 லட்சம் உணவு பொட்டலங்களை அவரது இல்லத்தில் தயாரித்து கொடுத்ததோடு 800 மூட்டை அரிசியும் கொடுத்துள்ளார். 1965ல் இந்தியா-பாகிஸ்தான் போரின் போது அன்றைய பிரதமர் லால் பகதூர் சாஸ்திரி திருமதி. கமலா அம்மையாரின் 400 பவுன் தங்க நகைகளையும், பெங்களூரில் தனக்கு பரிசாக கிடைத்த 100 பவுன் தங்க பேனாவையும், மொத்தம் 500 சவரன் போர் நிதியாக கொடுத்தார். கயத்தாரில் வீரபாண்டிய கட்டபொம்மன் தூக்கிலிடப்பட்ட இடத்தை விலைக்கு வாங்கி, அதில் தனது செலவில் வீரபாண்டிய கட்டபொம்மன் சிலை வைத்தார் அது இப்போதும் நினைவு சின்னமாக திகழ்கின்றது. 1968-ல் உலகத்தமிழ்மாநாடு பேரறிஞர் அண்ணா தலைமையில் நடைபெற்றபோது சென்னை கடற்கரையில் திருவள்ளுவர் தானே முன்மாதிரியாக நின்று சிலை அமைத்து கொடுத்தார். மேலும் உலக தமிழ் மாநாட்டிற்கு நிதியாக ரூபாய் 5 லட்சம் நிதியாக அளித்தார். தனக்கு சொந்தமான கோடம்பாக்கம் நிலத்தை நலிந்த நடிகர் நடிகைகள் வீடு கட்டிக்கொள்ள இலவசமாக வழங்கினார்.
கேள்வி: சிவாஜி கணேசன் - சரித்திர மற்றும் புராணப் படங்கள் பற்றி விளக்கவும்.
பதில்: இவர் நடித்த சரித்திர வீரா்களின் கதாபாத்திரங்களான ''மனோகரா'', ராஜ ராஜ சோழன் (திரைப்படம்), வீரபாண்டிய கட்டபொம்மன் (திரைப்படம்), கர்ணன் (திரைப்படம்) போன்ற திரைப்படங்கள் வசனத்திற்காகப் பெயர் பெற்றவை. விடுதலைப் போராட்ட வீரர்களின் வேடங்கள் அதே போல் சுதந்திரத்திற்காகப் பாடுபட்ட கட்டபொம்மன், வ. உ. சி போன்ற தேச தலைவர்களின் பாத்திரங்களை ஏற்றுத் திறம்பட நடிக்கச் செய்தார். 1959 ஆம் ஆண்டில் வெளியான வீரபாண்டிய கட்டபொம்மன் (திரைப்படம்) படத்தில் நடித்ததிற்காக ஆப்பிரிக்க - ஆசியத் திரைப்பட விழாவில் (கெய்ரோ,1960), சிறந்த நடிகருக்கான விருது வழங்கப்பட்டது. கப்பலோட்டிய தமிழன் (திரைப்படம்) திரைப்படத்தில் வ. உ. சி, ராஜபார்ட் ரங்கதுரை படத்தில் பகத்சிங், திருப்பூர் குமரன் போன்றோரின் வேடங்களிலும் , சினிமாப் பைத்தியம் படத்தில் வாஞ்சிநாதன் நடித்து திரைப்படங்களின் மூலம் சுதந்திரப் போராட்ட வீரர்களின் தியாகத்தை மக்களுக்கு உணர்த்தினார்.
கேள்வி: சிவாஜி கணேசன் - புராணப் படங்கள் பற்றி விளக்கவும்.
பதில்: மேலும் சிவாஜி கணேசன் பல புராண கதாபாத்திரங்கள் மற்றும் கடவுளின் கதாபாத்திரங்களில் தோன்றி நடித்துள்ளார். திருவிளையாடல் (திரைப்படம்) திரைப்படத்தில் சிவன் நடித்தபோது சிவபெருமானுக்கே உருவம் கொடுத்தவர் சிவாஜி கணேசன் என்று மக்களால் புகழப் பெற்றவர். சரஸ்வதி சபதம் திரைப்படத்தில் நாரதர் , திருவருட்செல்வர் திரைப்படத்தில் சேக்கிழார், சுந்தரமூர்த்தி நாயனார், திருநாவுக்கரசு நாயனார், திருக்குறிப்புத் தொண்ட நாயனார் போன்ற நாயன்மார்களின் வேடங்களிலும் நடித்துப் புகழ் பெற்றார். மேலும் கந்தன் கருணை (திரைப்படம்) திரைப்படத்தில் வீரபாகு , திருமால் பெருமை (திரைப்படம்) திரைப்படத்தில் பெரியாழ்வார், தொண்டரடிப்பொடி ஆழ்வார், திருமங்கை ஆழ்வார் போன்ற ஆழ்வார்களின் கதாபாத்திரங்களில் தத்ரூபமாகத் தனது நடிப்பை வெளிப்படுத்தினார். சம்பூர்ண ராமாயணம் படத்தில் பரதன் நடித்தார். அத்திரைப்படத்தைப் பார்த்த ராஜாஜி அவர்கள் 'நான் பரதனைக் கண்டேன்' என்று பாராட்டினார்.
கேள்வி: சிவாஜி கணேசன் - ’பா’ வரிசைப் படங்கள் பற்றி தகவல் சொல்.
பதில்: ’பா’ வரிசைப் படங்கள் எடுப்பவர் என்று பேரெடுத்தவர் இயக்குநர் ஏ. பீம்சிங். சிவாஜியை வைத்து இவர் இயக்கிய பல படங்களின் முதல் எழுத்து ‘பா’ என்றே ஆரம்பிக்கும். இவர்கள் கூட்டணியில் வந்த முதல் திரைப்படம் ராஜா ராணி (1956 திரைப்படம்). பின்னர் பதிபக்தி, பெற்ற மனம், படிக்காத மேதை போன்ற பல படங்களை ஏ. பீம்சிங் இயக்கினார். இவரது இயக்கத்தில் வெளிவந்த பாகப்பிரிவினை (திரைப்படம்) திரைப்படம் 1960 இல் சிறந்த தமிழ்த் திரைப்படத்துக்கான தேசிய விருது பெற்றது. 1961ம் ஆண்டு வெளியான பாசமலர், பாவ மன்னிப்பு (திரைப்படம்), பாலும் பழமும் என மூன்று படங்களும் ‘பா’ வரிசைப் படங்களாக, சிவாஜி - பீம்சிங் கூட்டணியில் அமைந்தன. மூன்று படங்களும் ஒன்றுக்கொன்று சம்பந்தமில்லாமல் வெவ்வேறு கதைக்களத்துடன் வந்து ரசிகர்களின் ஏகோபித்த வரவேற்பைப் பெற்றன. அண்ணன் தங்கை பாசத்திற்கு உதாரணமாக இன்றும் பாசமலர் திரைப்படம் திகழ்கின்றது. பாவ மன்னிப்பு (திரைப்படம்) திரைப்படத்தில் இஸ்லாமிய இளைஞராகவும், பாலும் பழமும் திரைப்படத்தில் மருத்துவராகவும் தனது சிறந்த நடிப்பு திறனை சிவாஜி கணேசன் வெளிப்படுத்தி இருப்பார். மேலும் சிவாஜி-பீம்சிங் கூட்டணியில் வெளிவந்த பார்த்தால் பசி தீரும், படித்தால் மட்டும் போதுமா, பந்த பாசம், பார் மகளே பார், பச்சை விளக்கு போன்ற படங்கள் பெரிய வெற்றியை பெற்றன.
கேள்வி: சிவாஜி கணேசன் - வித்யாசமான கதாபாத்திரங்கள் பற்றி விளக்கவும்.
பதில்: ஒவ்வொரு படத்திலும் தன்னுடைய கதாபாத்திரம் வித்யாசமாக இருக்க வேண்டும் என்பதில் சிவாஜி கணேசன் தனி கவனம் செலுத்தினார். அதற்கேற்றவாறு உடல்மொழி, ஒப்பனை, நடை, நடிப்பு போன்றவற்றை மாற்றியமைத்து கொள்வது இவரின் தனிச்சிறப்பாகும். பலே பாண்டியா (1962 திரைப்படம்), ஆலயமணி (திரைப்படம்), குலமகள் ராதை, இருவர் உள்ளம் (1963 திரைப்படம்), புதிய பறவை, ஆண்டவன் கட்டளை (1964 திரைப்படம்), சாந்தி (திரைப்படம்), பழநி (திரைப்படம்), மோட்டார் சுந்தரம் பிள்ளை, செல்வம் (1966 திரைப்படம்), நெஞ்சிருக்கும் வரை, தில்லானா மோகனாம்பாள், உயர்ந்த மனிதன், தங்கச் சுரங்கம் (திரைப்படம்), தெய்வமகன், சிவந்த மண், எங்க மாமா, வியட்நாம் வீடு, எங்கிருந்தோ வந்தாள், சொர்க்கம் (திரைப்படம்), சவாலே சமாளி, ஞான ஒளி , பட்டிக்காடா பட்டணமா, ''வசந்த மாளிகை, பாரத விலாஸ், கௌரவம் (திரைப்படம்) , ராஜபார்ட் ரங்கதுரை'' போன்ற திரைப்படங்கள் மற்றும் பல படங்கள் இவரது உணர்ச்சிப்பூர்வமான நடிப்புக்காகப் பேசப்பட்டவை.
கேள்வி: சிவாஜி கணேசன் - நகைச்சுவைத் திரைப்படங்கள் என்பது என்ன?
பதில்: கல்யாணம் பண்ணியும் பிரம்மச்சாரி, சபாஷ் மீனா, பலே பாண்டியா (1962 திரைப்படம்), ஊட்டி வரை உறவு, கலாட்டா கல்யாணம், மூன்று தெய்வங்கள், சுமதி என் சுந்தரி, எமனுக்கு எமன் போன்ற திரைப்படங்கள் இவரின் நகைச்சுவை நடிப்புக்காகப் போற்றப்பட்டவை.
கேள்வி: சிவாஜி கணேசன் - பிற நட்சத்திரங்களுடன் இணைந்த படங்கள் குறித்து விரிவாக சொல்லுங்கள்.
பதில்: படிமம்:கூண்டுக்கிளி.jpg திரைப்படத்தில் சிவாஜி மற்றும் எம் ஜி ஆர்]] தாம் ஒரு முன்னணிக் கதாநாயகனாக இருந்தபோதும், பிற நட்சத்திரங்களுடன் இணைந்து நடிக்க சிவாஜி தயங்கியவர் அல்லர். சிவாஜி கணேசன் முதன்மைப் பாத்திரம் ஏற்றிருந்த பல படங்களில் "பாசமலர்", "பாவ மன்னிப்பு (திரைப்படம்)", "பார்த்தால் பசி தீரும்", "வீரபாண்டிய கட்டபொம்மன் (திரைப்படம்)" போன்ற பல படங்களில் ஜெமினி கணேசன் நடித்துள்ளார். மேலும் சிவாஜியுடன் மேஜர் சுந்தரராஜன் பல குணசித்திர வேடங்களில் நடித்துள்ளார். சிவாஜி கணேசன் கூண்டுக்கிளி எனும் ஒரு திரைப்படத்தில் மட்டுமே ம. கோ. இராமச்சந்திரன் இணைந்து நடித்துள்ளார்.
கேள்வி: சிவாஜி கணேசன் - புகழ் குறித்து விரிவாக சொல்லுங்கள்.
பதில்: எகிப்து அதிபர் கமால் அப்துல் நாசர் இந்தியாவிற்கு வருகை தந்த போது, அவர் வீரபாண்டிய கட்டபொம்மன் (திரைப்படம்) படத்தில் ஆங்கிலேயர்களை விரட்டி அடிக்கும் ஆவேசமான கதாபாத்திரத்தில் நடித்த சிவாஜி கணேசனை நேரில் காண வேண்டும் என்பதற்காக அப்போதைய இந்திய பிரதமர் ஜவகர்லால் நேரு அனுமதி வழங்கப்பட்ட தனி நபர் சிவாஜி கணேசன் ஆவார். 1962 ஆம் ஆண்டு சிவாஜி கணேசன் அமெரிக்க அரசாங்கத்தின் கலாச்சார பரிமாற்றம் திட்டத்தின் கீழ் அமெரிக்காவுக்கு இந்தியாவில் இருந்து சென்ற முதல் நடிகர் என்ற பெருமைக்கு உரியவர் சிவாஜி கணேசன், இந்திய கலாச்சார தூதர் பாத்திரத்தில் அங்கு அப்போதைய அமெரிக்க ஜனாதிபதி ஜான் எஃப். கென்னடியை சந்தித்தார். அப்போது அவரை கவுரவப்படுத்தும் விதமாக அவரை ஒரு நாள் நயாகரா நீர்வீழ்ச்சியின் கௌரவ மேயராக நியமித்து அவரிடம் அதற்கான சாவியையும் கொடுத்தனர்.http://www.imdb.com/name/nm0304262/bio
கேள்வி: சிவாஜி கணேசன் - இந்திய விருதுகள் பற்றி விளக்கவும்.
பதில்: * பத்ம ஸ்ரீ விருது, 1966 * பத்ம பூஷன் விருது, 1984 * தாதாசாகெப் பால்கே விருது, 1996
கேள்வி: சிவாஜி கணேசன் - தமிழக விருதுகள் என்பது என்ன?
பதில்: * கலைமாமணி விருது, 1962 * சிறந்த நடிகருக்கான தமிழக அரசு திரைப்பட விருது 1969. (தெய்வமகன்) * சிறந்த நடிகருக்கான பிலிம்பேர் விருது – தமிழ், 1972. (ஞான ஒளி) * சிறந்த நடிகருக்கான பிலிம்பேர் விருது – தமிழ், 1973. (கௌரவம் (திரைப்படம்)) * சிறந்த நடிகருக்கான பிலிம்பேர் விருது – தமிழ், 1985. (முதல் மரியாதை)
கேள்வி: சிவாஜி கணேசன் - சிறப்புகள் பற்றி தகவல் சொல்.
பதில்: * 1962 இல் அமெரிக்காக்கள் நாட்டின் சிறப்பு விருந்தினராக சுற்றுப்பயணம் மேற்கொண்ட போது, நயாகரா மாநகரின் 'ஒரு நாள் நகரத்தந்தையாகக்' கௌரவிக்கப்பட்டார்.[http://www.telugucinema.com/c/publish/starsprofile/sivajiganeshan.php Sivaji Ganeshan] , telugucinema.com, 4 செப்டம்பர் 2002&nbsp;– 10:25:00&nbsp;am * தியாகராய நகர் சிவாஜி கணேசனின் வீடான ‘அன்னை இல்லம்’ இருக்கும் சாலைக்கு 1995 ஆம் ஆண்டு தமிழக அரசு செவாலியே சிவாஜி கணேசன் சாலை என்று பெயரிட்டது. * நடிகர் திலகம் சிவாஜி கணேசன் கலைத்துறைக்கு ஆற்றிய சேவையை போற்றும் வகையில் அவரது பிறந்த தினமான அக்டோபர் 1 ஆம் தேதி அரசு விழாவாக கொண்டாடப்படும் என்று 2018 ஆம் ஆண்டு தமிழ்நாடு சட்டப் பேரவை விதி 110ன் கீழ் அறிவிக்கப்பட்டது. * சிவாஜி கணேசனின் 93வது பிறந்தநாளான அக்டோபர் 1 2021 இல் கூகுள் தனது தேடுபொறியின் முகப்பு பக்கத்தின் அவரின் டூடுலை (Doodle) வெளியிட்டு சிறப்பு செய்தது
கேள்வி: சிவாஜி கணேசன் - சிலை மற்றும் நினைவிடம் பற்றி தகவல் சொல்.
பதில்: File:Sivaji Ganesan.jpg
கேள்வி: சிவாஜி கணேசன் - சிலை பற்றி தகவல் சொல்.
பதில்: * சென்னை மெரினா கடற்கரையில், காமராசர் சாலையில் 2006 சூலை 21 அன்று, அப்போதைய தமிழ்நாடு முதலமைச்சரான மு. கருணாநிதியால் திறந்து வைக்கப்பட்டது. இந்நிகழ்ச்சியில் பேசிய கருணாநிதி ‘‘நான் எழுதிய கவிதை வரிகளுக்கும், வசனங்களுக்கும் உயிர்கொடுத்தவர்; தமிழாக வாழக்கூடியவர்; தான் ஏற்று நடிக்கும் கதாபாத்திரங்களுக்கு உயிரூட்டியவர்; என்னருமைத் தோழர், எனதாருயிர் நண்பர் என்றும், என்னுள்ளே உறைந்திருப்பவர் சிவாஜி கணேசன்’’ என்றும் குறிப்பிட்டதோடு, ‘‘எனது நண்பரின் சிலை மட்டும் இங்கே அமையாது போயிருக்குமேயானால், நானே இங்கு சிலையாகியிருப்பேன்’’ என்று நெகிழ்ந்து குறிப்பிட்டார். * மேலும் தமிழகத்தின் மதுரை, தஞ்சாவூர் மற்றும் புதுச்சேரி ஆகிய பல இடங்களில் சிவாஜி கணேசனுக்கு சிலை அமைக்க பட்டுள்ளது.
கேள்வி: சிவாஜி கணேசன் - மணிமண்டபம் என்பது என்ன?
பதில்: சிவாஜி கணேசனின் சாதனைகளை போற்றும் வகையில், 2017 ஆம் ஆண்டு தமிழக அரசால் சிவாஜி கணேசன் மணி மண்டபம் அமைக்கப்பட்டது. இந்த நினைவிடம் தமிழக அரசின் பொதுப்பணித்துறையால், 2017 ஆம் ஆண்டில் 2 கோடியே 80 இலட்சம் செலவில் கட்டப்பட்டதாகும். இந்த நினைவிடமானது, 28,300&nbsp;சதுர&nbsp;அடி அளவில் பரந்து கிடக்கிறது. இந்தக் கட்டிடமானது திராவிட பாணி கட்டிடக் கலையில், கட்டப்பட்டு குவிமாடங்களால் அழகு சேர்க்கப்பட்டதாகும்.
கேள்வி: சிவாஜி கணேசன் - அரசியல் வாழ்க்கை பற்றி விளக்கவும்.
பதில்: 1955 வரை திராவிட இயக்க அரசியலில் ஈடுபாடு கொண்டிருந்த இவர், 1961 முதல், காங்கிரஸ் கட்சியில் இணைந்து செயல்பட்டார். பெருந்தலைவர் காமராஜர் மீது அதீத பிரியம் கொண்டவர். 1982ல் நாடாளுமன்ற மேலவை உறுப்பினர் ஆனார். 1987ல் இந்திய தேசிய காங்கிரசு கட்சியுடன் ஏற்பட்ட கருத்து வேறுபாடுகளைத் தொடர்ந்து, அதை விட்டு விலகி, தமிழக முன்னேற்ற முன்னணி என்ற புதிய கட்சியொன்றை தொடங்கினார். 1990 ஆம் ஆண்டு ஜனதா தளம் கட்சியின் முதல் தமிழக தலைவர் ஆனார்.